古诗词开头字查询
曾家机上闻投杼, 尹氏园中见掇蜂。 但以恩情生隙罅, 何人不解作江充。 闇生魑魅蠹生虫, 何异谗生疑阻中。 但使武皇心似烛, 江充不敢作江充。
曾向泗滨浮玉质, 也居十二峰前。 飞来藓发尚如拳, 郁纷因出岫, 巧镂是谁EFD4。 挈榼凭栏成胜赏, 老夫亦自颓然。 坐疑霭霭上瑶天。 已为苏旱雨, 却放老龙眠。
曾看洛阳旧谱。 只许姚黄独步。 若比广陵花。 太亏他。 旧日王侯园圃。 今日荆榛狐兔。 君莫说中州。 怕花愁。
曾陪公子醉西园, 岘首碑前事懒言。 世乱共嗟王粲老, 时危俱受信陵恩。 潮怜把醆吟江徼, 雨忆凭阑望海门。 飞盖寂寥清宴罢, 不知簪履更谁存。
曾向空门学坐禅, 如今万事尽忘筌。 眼前名利同春梦, 醉里风情敌少年。 野草芳菲红锦地, 游丝撩乱碧罗天。 心知洛下闲才子, 不作诗魔即酒颠。
曾向瑶台月下逢。 为谁回首矮墙东。 春风吹酒退腮红。 庾岭殷勤通远信, 梅家潇洒有仙风。 晚香都在玉杯中。
曾蹑姑苏城上台。 好山知有好人来。 几回徙倚, 月里暮云开。 闲倚和风千步柳, 倦临残雪一枝梅。 暖香高烛, 翻动道人灰。
曾去玄洲看种玉, 那似君家满庭竹。 客来不用呼清风, 此处挂冠凉自足。
曾经谢病各游梁, 今日相逢忆孝王。 少有一身兼将相, 更能四面占文章。 开颜坐上催飞盏, 回首庭中看舞枪。 借问风前兼月下, 不知何客对胡床。
曾向雷塘寄掩扉, 荀家灯火有馀辉。 关河日暮望空极, 杨柳渡头人独归。 隋苑荒台风袅袅, 灞陵残雨梦依依。 今年春色还相误, 为我江边谢钓矶。
曾为流离惯别家, 等闲挥袂客天涯。 灯前一觉江南梦, 惆怅起来山月斜。
曾为梅花醉不归。 佳人挽袖乞新词。 轻红遍写鸳鸯带, 浓碧争斟翡翠卮。 人已老, 事皆非。 花前不饮泪沾衣。 如今但欲关门睡, 一任梅花作雪飞。
曾将数骑过桑干, 遥对单于饬马鞍。 塞北征儿谙用剑, 关西宿将许登坛。 田园芜没归耕晚, 弓箭开离出猎难。 唯有老身如刻画, 犹期圣主解衣看。
曾宰西畿县, 三年马不肥。 债多平剑与, 官满载书归。 边雪藏行径, 林风透卧衣。 灵州听晓角, 客馆未开扉。
曾称野鹤比群公, 忽作长松向府中。 骢马不骑人不识, 泠然三尺别生风。
曾应大中天子举, 四朝风月鬓萧疏。 不